Drježdźany/Kamjenc (SN/at). Z płaćiwosću noweho jězbneho plana wot 12. decembra zastopnjuja železniski zwisk Drježdźany–Kamjenc jako liniju měšćanskeje železnicy S 8. Wo tym wobchadny zwjazk Hornje Łobjo (VVO) dźensa informuje. Wosebje dojězdźowarjam pomha, zo jězdźa ćahi potom do wobeju směrow wot póndźele do pjatka rano w času wot 4.30 do 8.30 hodź. a popołdnju mjez 14 a 18.30 hodź. w połhodźinskim takće, město dotal kóždu hodźinu. Stopnjowany takt ćahow, wobšěrnje modernizowana infrastruktura z bjezbarjernymi nastupišćemi, ze zwiskom k lokalnym busowym linijam a ze šěsć parkowanišćemi wuskutkuja, zo wotpowěduje čara Drježdźany–Kamjenc nětko standardej měšćanskeje železnicy.
Zapisane je lěpše železniske přiwjazanje Lessingoweho města na krajnu stolicu w nowym zrěčenju za dieselowu syć VVO, kotrež stej VVO a DB Regio dźensa w Kamjencu podpisałoj. Tale syć rozrosće wo nimale 0,3 miliony na wobjim dweju milionow ćahowych kilometrow. Přidatne srědki tež za čaru do Kamjenca přewostaji sakske ministerstwo za wobchad.
Měrko Šołta z Budyšina so słowa jima a skedźbnja na pomjenowanje:
SN nałožuja a zaměšeja wospjet pomjenowanja nastupajo cyrkej swj. Pětra w Budyšinje (hlej Předźenak z 8. oktobra, str. 1 a SN z 11. oktobra, str. 4). Zo rěkamy jako katolikojo Pětrowej cyrkwi w Budyšinje „tachantska“ je serbska wosebitosć a poćahuje so jenož na nju. Wot časa Jana Leisentritta bě tachant (dekan) kapitla swj. Pětra najwyša cyrkwinska awtorita Łužicy, a po nim tež kóždy jeho naslědnik, postajeny a wobkrućeny přez krajneho knjeza (čěskeho krala) a bamža. To so přiběrajcy pomjeńšowaše, poćahujo so na cyrkwinsko-prawnisku kompetencu ze spočatkom Třicećilětneje wójny a bu dale a bóle wobtřihowane, wosta pak hišće hač do kónca 18. lětstotka žórło stajnych rozestajenjow mjez tachantstwom a protestantami. Budyska měšćanska němska ewangelska wosada reklamowaše samsnu cyrkej jako swoju farsku. Zwada skónči so srjedź 19. lětstotka ze zrěčenjom mjez tachantstwom a měšćanskej radu, a prawniskim dźělenjom cyrkwje sameje.
Frankfurt nad Wódru (RD/SN). Z nimale 5 000 studowacymi je Europska uniwersita Viadrina Frankfurt nad Wódru dźensa do nazymskeho semestra 2021/2022 startowała. Wo tym informowaše prezidentka Viadriny prof. dr. Julia von Blumenthal minjeny štwórtk na nowinarskej konferency. Tež hdyž poslednje zapisanja hišće běža, woznamjenja podata ličba drastiski spad. Dokładnje 6 020 studowacych bě w nazymskim semestrje 2019/ 2020, poslednim do koronapandemije, na Frankfurtskim wysokošulskim kubłanišću zapisanych. Hižo tehdy bě Viadrina wo tójšto wot rekordneje ličby zdalena, docpěteje w lěće 2016 ze 6 716. Přičiny hoberskeho spada nimo korony mjenowali njejsu.
Incidenca dale stupa
Budyšin/Zhorjelc. Ličba padow korony dla w Budyskim a Zhorjelskim wokrjesu dale přiběra. Za Budyski podawa RKI dźensa incidencnu hódnotu 157,4. W Zhorjelskim wučinja wona 125,3. Tež w serbskich gmejnach ličba chorych stupa. Najwyša je wona w Radworju ze 17 z koronawirusom natyknjenymi, Njebjelčicy mějachu sydom, Ralbicy-Róžant štyri, Pančicy-Kukow a Worklecy jednohoo.
Wo poměru k ludźom a Bohu
Schmiedeberg. Swoje prěnje kubłanske dny w ponowjenym Winfriedowym domje w Schmiedebergu je dekanatna młodźina kónc tydźenja přewjedła. Wot minjeneho pjatka do wčerawšeho zaběraše so 21 młodostnych z poměrom k ludźom a Bohu. Nawjedowałoj staj kubłanske dny zamołwity farar za serbsku młodźinu Gabriš Nawka a młodźinska referentka dekanata Lucija Škodźina.
Zhladuja na jubilej
Na wopačnej čarje jěł
Słona Boršć. Dokelž je při jězbje do Drježdźan na wopačnej čarje jěł, je 22lětny muž z Pólskeje dźensa rano na awtodróze A4 wjacore wobchadne njezboža zawinił. Prěnju informaciju wo nim dósta policija z tunla pod Limasom. Na to spytachu zastojnicy muža zadźeržeć, štož pak so jim njeporadźi. Šofer nakładneho awta staji swój Lkw prěki přez jězdnju, tež to pak njeje wodźerja awta zadźeržało. Hakle mjez Słonej Boršću a Hornim Wujězdom zrazy wón do srjedźneho wobhrodźenja a wosta stejo. Zranjeneho 22lětneho dowjezechu z helikopterom do chorownje. Kaž so při prěnim přepytowanju wukopa, steješe młody muž pod wliwom drogow.
Wokoło jutrow rěčimy wjele wo zajacu. Lětsa wěnujemy dołhowuchačej wjetšu zjawnu kedźbnosć, dokelž je za zwěrjo lěta 2015 pomjenowany. Snano je tón abo tamny při nalětnim wuchodźowanju zajaca wuhladał. Bě pak to woprawdźe zajac abo tola dźiwi nukl?
Via Regia a zdobom wjesna dróha přez stare Lejno stej tuchwilu přetorhnjenej, dokelž bu móst wobškodźenja přez Małowosyčansku rěku dla zawrjeny. Železne nošaki su přezerzawjene, tak zo su so kamjenje jězdnje pušćili.
Wohnjowa wobora, wuchowanske a zastaranske awta a dalše jězdźidła docpěwaja tam bydlacych nětko jenož hišće z wuchoda abo zapada wot statneje dróhi S 100 hač k rěčce. Za to je komunalny twarski zawod gmejny Pančicy-Kukow jězdnju w šěrokosći třoch metrow spřihotował.
Dalši móst w bjezposrědnjej bliskosći je tohorunja wobškodźeny. Tam pak město železnych nošakow dołhe zornowcowe stołpy přez rěku leža. Gmejnscy dźěłaćerjo powjerch mosta nětko z betonom wukidaja. Hdyž budźe dźěło zdokonjane, smědźa po nim jenož hišće hač do 3,5 tonow ćežke wozydła jězdźić.
Wobydlerjo Lejna so wězo nadźijeja, zo budźe stary móst Via Regije bórze zaso znowa natwarjeny, wšako je historiski puć w originalnej čarje přez wjes wosebity swědk stawiznow – nic jenož Lejna – a zdobom wažny wobchadny zwisk při njej bydlacym. Benedikt Cyž
Budyšin. Němsko-Serbske ludowe dźiwadło pokaza jutře, sobotu, swoju kołwrótnu komediju „Dołhož fenki běža“ w 19.30 hodź. na hłownym jewišću Budyskeho NSLDź. Je to poslednje předstajenje a hrabnjenčko měsaca, kóždy lisćik płaći jenož wosom eurow. Dźiwadło poskića simultany přełožk do němčiny. W dźiwadle płaći incidency korony dla prawidło 3G. Testować dać móža so zajimcy do předstajenja w testowanskim centrumje na Burskej hasy. Wón je sobotu wot 17.30 hodź. wotewrjeny. Test płaći za wopytowarjow dźiwadła pjeć eurow. Termin móžeće hižo nětko přez internetnu stronu NSLDź skazać. Lubowarjo serbskeho dźiwadła njech lóštny kruch njeskomdźa.
Prózdniny z instrumentom
Swójbne mjena su přeco zaso zajimawe swědčenja rěče našich prjedownikow. W serbšćinje maja wone wosebitu hódnotu, dokelž pochadźeja z časa, z kotrehož hišće žane pisomne pomniki njewobsedźimy. Kak su naši prjedownicy před wjele lětstotkami myslili a so rěčnje zwuraznili, wo tym nam wone mjena znajmjeńša něšto přeradźeja.
Chcemy so zaso wěnować někotrym serbskim prócowarjam zańdźenosće, kotřiž maja lětsa kulojtu abo połkulojtu róčnicu narodnin abo posmjertnin, a so zamyslić do jich mjenow. Swójbne mjena nastachu často z mjenow powołanjow, kotrež běchu prěni nošerjo mjenow wukonjeli. Tak je to na přikład pola Šewčika, takrjec „małeho šewca“. Jakub Šewčik, rodźeny w Baćonju a farar mjez druhim w Chrósćicach, wěsty čas předsyda Domowiny, předewšěm pak awtor basnjow patriotiskeho charaktera, změje 6. septembra 150. róčnicu narodnin.
Korla Awgust Fiedler, znaty hudźbnik a sobuwuhotowar spěwanskich swjedźenjow, zemrě 16. meje 1917. Swójbne mjeno Fiedler pochadźa tohorunja z mjena powołanja; w tym padźe wšak je wone němskeho pochada, měnjeny je wězo „husler“.
szl_Latn pol_Latn hau_Latn szl_Latn szl_Latn bos_Latn szl_Latn ces_Latn szl_Latn slv_Latn slk_Latn hrv_Latn szl_Latn bos_Latn szl_Latn szl_Latn szl_Latn szl_Latn pol_Latn hrv_Latn szl_Latn szl_Latn